Official Journal L 178 , 17/07/2003 P. 0009 - 0012



KOMISIJAS REGULA (EK) Nr. 1264/2003 (2003. gada 16. jūlijs), ar ko uzsāk izmeklēšanu attiecībā uz antidempinga pasākumu varbūtējo apiešanu, kurus Krievijas izcelsmes dzelzs vai neleģētā tērauda bezšuvju cauruļvadu un cauruļu importam ieviesa ar Padomes Regulu (EK) Nr. 2320/97 un kurus Ukrainas izcelsmes dzelzs vai neleģētā tērauda bezšuvju cauruļvadu un cauruļu importam ieviesa ar Padomes Regulu (EK) Nr. 348/2000, maldīgi deklarējot tā paša ražojuma importu un ievedot Krievijas un Ukrainas izcelsmes neleģētā tērauda, kas nav nerūsējošais tērauds, bezšuvju cauruļvadus un caurules, un ar ko uz šādu importu attiecina reģistrāciju EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 1995. gada 22. decembra Regulu (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis[1], kurā jaunākie grozījumi izdarīti ar Regulu (EK) Nr. 1972/2002[2], un jo īpaši tās 13. panta 3. punktu, 14. panta 3. punktu un 14. panta 5. punktu, pēc apspriešanās ar Padomdevēju komiteju, tā kā: A. PIEPRASĪJUMS (1) Komisija ir saņēmusi Regulas (EK) Nr. 384/96 (Pamatregula) 13. panta 3. punktā paredzēto pieprasījumu izmeklēt tādu antidempinga pasākumu varbūtējo apiešanu, kas ieviesti Krievijas un Ukrainas izcelsmes dzelzs vai neleģētā tērauda bezšuvju cauruļvadu un cauruļu importam. (2) Pieprasījumu 2003. gada 2. jūnijā iesniedza Eiropas Savienības Dzelzs bezšuvju cauruļu ražošanas nozares aizsardzības komiteja, kas pārstāv lielāko daļu, t. i., vairāk nekā 50 %, Kopienas dzelzs vai neleģētā tērauda bezšuvju cauruļvadu un cauruļu produkcijas. B. RAŽOJUMS (3) Ražojumi, uz kuriem attiecas apiešanas pieņēmums: - dzelzs vai neleģētā tērauda bezšuvju cauruļvadi naftas un gāzes vadiem, kuru ārējais diametrs nepārsniedz 406,4 mm, - dzelzs vai neleģētā tērauda, auksti stieptas vai auksti velmētas bezšuvju caurules ar apaļu šķērsgriezumu, kas nav precīzijas caurules, - citas dzelzs vai neleģētā tērauda caurules ar apaļu šķērsgriezumu, kas nav caurules ar uzgrieztu vai uzgriežamu vītni, ar ārējo diametru ne lielāku par 406,4 mm, kuras pašlaik klasificē ar KN kodiem ex 7304 10 10, ex 7304 10 30, 7304 31 99, 7304 39 91 un 7304 39 93. (4) Ražojumi, uz kuriem attiecas izmeklēšana, ir Krievijas un Ukrainas izcelsmes minētais ražojums un dzelzs vai neleģētā tērauda, kas nav nerūsējošais tērauds, bezšuvju cauruļvadi un caurules ar KN kodiem 7304 59 91 un 7304 59 93. (5) KN kodi doti vienīgi informācijas nolūkos. C. SPĒKĀ ESOŠIE PASĀKUMI (6) Pašreiz spēkā esošie pasākumi, kas, iespējams, tiek apieti, ir antidempinga pasākumi, kuri ieviesti ar Padomes Regulu (EK) Nr. 2320/97[3], kurā jaunākie grozījumi izdarīti ar Padomes Regulu (EK) Nr. 190/2000[4], un ar Padomes Regulu (EK) Nr. 348/2000[5], kurā jaunākie grozījumi izdarīti ar Padomes Regulu (EK) Nr. 1515/2002[6]. D. PAMATOJUMS (7) Pieprasījumā ir pietiekami pierādījumi, ka antidempinga pasākumi Krievijas un Ukrainas izcelsmes dzelzs vai neleģētā tērauda bezšuvju cauruļvadu un cauruļu importam tiek apieti, attiecīgajam ražojumam pievienojot nelielu daudzumu citu vielu, lai tādējādi šos ražojumus varētu klasificēt ar citiem KN kodiem, uz kuriem antidempinga pasākumi neattiecas, konkrēti - ar KN kodiem 7304 59 91 un 7304 59 93 -, vai arī attiecīgos ražojumus ievedot ar šiem KN kodiem. Turpmāk ražojumus, ko ieved šādā veidā, sauc par "ražojumiem uz kuriem attiecas izmeklēšana". (8) Ir iesniegti šādi pierādījumi: Pieprasījumā parādītas ievērojamas izmaiņas tirdzniecības modelī, jo tādu Krievijas un Ukrainas izcelsmes ražojumu imports, uz kuriem attiecas izmeklēšana, ir ievērojami palielinājies pēc pasākumu piemērošanas attiecīgajiem ražojumiem. Šīs tirdzniecības modeļa izmaiņas izriet no prakses, kad nelielus citu vielu daudzumus pievieno attiecīgajam ražojumam, lai tie neatbilstu attiecīgajiem KN kodiem, kurus skar pasākumi, neskatoties uz apstākli, ka galvenās ražojumu īpašības un galvenais to pielietojums nemainās, vai no maldīgas deklarēšanas prakses ar citiem KN kodiem. Bez pasākumu ieviešanas šai praksei nav cita pietiekama cēloņa vai ekonomiskā pamatojuma. (9) Bez tam pieprasījumā ir pietiekami pierādījumi, ka esošo antidempinga pasākumu koriģējošās sekas attiecībā uz attiecīgajiem ražojumiem samazināja gan attiecībā uz daudzumu, gan cenu. Attiecīgo Krievijas un Ukrainas izcelsmes ražojumu importu, izrādās, ir aizstājis ievērojams tādu ražojumu importa apjoms, uz kuriem attiecas izmeklēšana. Turklāt ir pietiekami pierādījumi, ka šis importa pieaugums ir panākts ar cenām, kuras ir zemākas nekā cenas, kas nerada zaudējumus vai par kompensējošām cenām, kas noteiktas to izmeklēšanu laikā, kuru rezultātā ieviesa spēkā esošos pasākumus. (10) Visbeidzot, minētajā pieprasījumā ir pietiekami pierādījumi, ka attiecībā uz to ražojumu cenām, uz kuriem attiecas izmeklēšanas, notiek dempings saistībā ar agrāk noteiktajām Krievijas vai Ukrainas izcelsmes dzelzs vai neleģētā tērauda bezšuvju cauruļvadu un cauruļu normālajām vērtībām. E. PROCEDŪRA (11) Ņemot vērā iepriekšminēto, Komisija ir secinājusi, ka ir pietiekami pierādījumi, lai pamatotu izmeklēšanas uzsākšanu saskaņā ar Pamatregulas 13. pantu un lai noteiktu, ka visu to ražojumu imports, kuri atbilst KN kodiem 7304 59 91 un 7304 59 93 un kuru izcelsmes valsts ir Krievija vai Ukraina, ir jādeklarē, uz šādu importu attiecinot reģistrāciju saskaņā ar Pamatregulas 14. panta 5. punktu. a) anketas (12) Lai iegūtu informāciju, kuru Komisija uzskata par vajadzīgu izmeklēšanai, tā izsūtīs anketas pieprasījumā minētajiem eksportētājiem/ražotājiem un zināmajām eksportētāju/ražotāju apvienībām Krievijā un Ukrainā, kā arī pieprasījumā minētajiem ievedējiem un zināmajām ievedēju apvienībām Kopienā, un Krievijas un Ukrainas iestādēm. Vajadzības gadījumā informāciju var lūgt Kopienas ražošanas nozarei. (13) Jebkurā gadījumā ikvienai ieinteresētajai personai nekavējoties, taču ne vēlāk kā 3. pantā noteiktajā termiņā, ir jāsazinās ar Komisiju, lai uzzinātu, vai tā ir minēta pieprasījumā un vajadzības gadījumā šīs regulas 3. panta 1. punktā noteiktajā termiņā lūgtu nosūtīt tai anketu, ņemot vērā to, ka termiņš, kas noteikts šīs regulas 3. panta 2. punktā, attiecas uz visām ieinteresētajām personām. (14) Krievijas un Ukrainas iestādes tiks informētas par izmeklēšanas uzsākšanu, un tām izsniegs pieprasījuma kopijas. b) informācijas vākšana un personu uzklausīšana (15) Visas ieinteresētās personas ir aicinātas rakstiski izklāstīt savu viedokli un sniegt apstiprinošus pierādījumus. Turklāt Komisija var uzklausīt ieinteresētās personas, ja tās rakstiski to lūdz un norāda īpašus iemeslus, kādēļ tās būtu jāuzklausa. c) atbrīvojums no importa reģistrācijas vai pasākumiem (16) Saskaņā ar Pamatregulas 13. panta 4. punktu attiecīgo ražojumu importu var atbrīvot no reģistrācijas vai pasākumiem, ja šāda ievešana nerada apiešanu. (17) Ņemot vērā, ka iespējamā apiešana notiek ārpus Kopienas un saskaņā ar Pamatregulas 14. panta 3. punktu, ievedumu atbrīvojums no reģistrācijas vai pasākumiem būs atkarīgs tikai no secinājumiem attiecībā uz eksportētājiem Krievijā un Ukrainā. Tādēļ eksportētājiem, kas vēlas iegūt importa reģistrācijas vai pasākumu atbrīvojumu, šīs regulas 3. panta 2. punktā minētajā termiņā ir jāpiesakās uz atbrīvojumu un jāiesniedz atbilde uz anketu (lai konstatētu, ka tie neapiet antidempinga maksājumus Pamatregulas 13. panta 1. punkta nozīmē). Lai gan nekādus atbrīvojumus nevar piešķirt, pamatojoties tikai uz informāciju no ievedējiem, tie tomēr var gūt labumu no atbrīvojumiem no reģistrācijas vai pasākumiem tādā ziņā, ka to ievedumi ir no eksportētājiem, kuriem šāds atbrīvojums ir piešķirts. F. REĢISTRĀCIJA (18) Saskaņā ar Pamatregulas 14. panta 5. punktu uz tādu ražojumu importu, uz kuriem attiecas izmeklēšana, jāattiecina reģistrācija, lai nodrošinātu antidempinga maksājuma atpakaļejošu piemērošanu Krievijas vai Ukrainas izcelsmes dzelzs vai neleģētā tērauda, kas nav nerūsējošais tērauds, bezšuvju cauruļvadiem un caurulēm, sākot no šīs izmeklēšanas uzsākšanas dienas, ja tās rezultātā konstatē apiešanu. G. TERMIŅI (19) Pareizas pārvaldības labad ir jānosaka termiņi, kuros: - ieinteresētās personas var pieteikties Komisijai, rakstiski darīt zināmu savu viedokli un iesniegt atbildes uz anketām vai jebkuru citu informāciju, kas izmeklēšanā būtu jāņem vērā, - ieinteresētās personas var rakstiski lūgt Komisiju tās uzklausīt. (20) Jāievēro, ka, personas var izmantot lielāko daļu Pamatregulā noteikto procesuālo tiesību tikai tad, ja tās ir pieteikušās šīs regulas 3. pantā minētajos termiņos. H. NESADARBOŠANĀS (21) Gadījumos, kad kāda ieinteresētā persona atsaka piekļuvi vajadzīgajai informācijai vai kā citādi to nesniedz noteiktajā termiņā, vai arī ievērojami kavē izmeklēšanu, pagaidu vai galīgo pozitīvo vai negatīvo slēdzienu var sagatavot saskaņā ar Pamatregulas 18. pantu, ņemot vērā pieejamos faktus. Ja atklājas, ka kāda no ieinteresētajām personām ir sniegusi nepatiesu vai maldinošu informāciju, šo informāciju neņem vērā un izmanto pieejamos faktus, IR PIEŅĒMUSI ŠO REGULU. 1. pants Uzsāk izmeklēšanu saskaņā ar Regulas (EK) Nr. 384/96 13. panta 3. punktu, lai noteiktu, vai ar tādu dzelzs vai neleģētā tērauda bezšuvju cauruļvadu un cauruļu un dzelzs vai neleģētā tērauda, kas nav nerūsējošais tērauds, bezšuvju cauruļvadu un cauruļu importu Kopienā, kuras deklarētas ar KN kodiem 7304 59 91 un 7304 59 93 un kuru izcelsme ir Krievijā un Ukrainā, tiek apieti ar Regulu (EK) Nr. 2320/97 un Regulu (EK) Nr. 348/2000 ieviestie pasākumi. Iepriekšminētie KN kodi ir doti vienīgi informācijas nolūkos. 2. pants Saskaņā ar Padomes Regulas (EK) Nr. 384/96 13. panta 3. punktu un 14. panta 5. punktu muitas iestādēm uzdod veikt atbilstošas darbības, lai reģistrētu importu Kopienā, kas noteikts šīs regulas 1. pantā. Reģistrācija beidzas deviņus mēnešus pēc dienas, kad stājas spēkā šī regula. Komisija ar Regulu var uzdot muitas iestādēm apturēt reģistrāciju attiecībā uz tādu ražojumu importu Kopienā, kurus izved eksportētāji, kas pieteikušies atbrīvojumam no reģistrācijas un attiecībā uz kuriem ir konstatēts, ka tie antidempinga maksājumus neapiet. 3. pants 1. Anketa no Komisijas jālūdz piecpadsmit dienās no dienas, kad šo regulu publicē Eiropas SavienībasOficiālajā Vēstnesī. 2. Ieinteresētajām personām, ja to pārstāvniecība izmeklēšanā jāņem vērā, ir jāpiesakās, sazinoties ar Komisiju, kā arī jādara zināms savs viedoklis rakstveidā un jāiesniedz atbildes uz anketu vai jāsniedz jebkura cita informācija četrdesmit dienās pēc dienas, kad šo regulu publicē Eiropas SavienībasOficiālajā Vēstnesī, ja nav noteikts citādi. 3. Ieinteresētās personas var pieteikties uz uzklausīšanu Komisijā tajā pašā četrdesmit dienu termiņā. 4. Jebkura informācija saistībā ar šo lietu, jebkurš lūgums uzklausīt vai nosūtīt anketu, kā arī lūgums apstiprināt neapiešanas apliecību jānoformē rakstiski (ne elektroniskā veidā, ja nav noteikts citādi), norādot nosaukumu, adresi, e-pasta adresi, tālruņa, faksa un/vai teleksa numuru, un jānosūta uz šādu adresi: European Commission Directorate General for Trade Directorate B Office: J-79, 5/16 B-1049 Brussels Fakss: (322) 295 65 05. Telekss: COMEU B 21877. 4. pants Šī regula stājas spēkā dienā, kad to publicē Eiropas SavienībasOficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 16. jūlijā Komisijas vārdā - Komisijas loceklis Pascal LAMY [1] OV L 56, 6.3.1996., 1. lpp. [2] OV L 305, 7.11.2002., 1. lpp. [3] OV L 322, 25.11.1997., 1. lpp. [4] OV L 23, 28.1.2000., 1. lpp. [5] OV L 45, 17.2.2000., 1. lpp. [6] OV L 228, 24.8.2002., 8. lpp.